**САВЕЗ СИНДИКАТА РЕПУБЛИКЕ СРПСКЕ**

**СИНДИКАТ РАДНИКА УНУТРАШЊИХ ПОСЛОВА**

**РЕПУБЛИКЕ СРПСКЕ**

**Б А Њ А Л У К А**

**С Т А Т У Т**

**Теслић, мај 2017. године**

На основу члана 29. став 1. Статута Синдиката радника унутрашњих послова Републике Српске, број: 01-146/13, делегати Шесте Скупштине Синдиката радника унутрашњих послова РС на засједању одржаном 30.05.2017. године у Теслићу усвојили су

**С Т А Т У Т**

**Синдиката радника унутрашњих послова**

**Републике Српске**

**I ОПШТЕ ОДРЕДБЕ**

**Члан 1.**

 Овим Статутом се утврђују циљеви и задаци Синдиката радника унутрашњих послова Републике Српске (у даљем тексту Синдикат) права и дужности члана и престанак чланства у Синдикату, синдикална подружница и синдикална организација, органи и начин њиховог рада, носиоци функција, кадрови и њихов избор, приходи и имовина, подручје дјеловања, сједиште и статус, печат грб и застава, материјална основа за рад, обављање административних, стручних и других послова, те прелазне и завршне одредбе.

**Члан 2.**

Синдикат је јединствена организација коју чине чланови организовани у синдикалне подружнице и синдикалне организације радника унутрашњих послова.

**Члан 3.**

(1) Синдикат се може удруживати са другим синдикатима или дијеловима тих синдиката уколико је то од заједничког интереса.

(2) Одлуку о приступању у чланство Савеза синдиката Републике Српске, као и Одлуку о престанку чланства доноси Скупштина након претходно проведене расправе у синдикалним подружницама и достављених званичних ставова синдикалним организацијама.

(3) Одлуке о сарадњи и повезивању са другим синдикатима у дјеловању и активностима од заједничког интереса, и иницијативу за чланство у међународним асоцијацијама синдиката доноси Републички одбор.

**Члан 4.**

(1) Синдикат дјелује на основу овог Статута и програмских циљева, Устава и закона Републике Српске и Босне и Херцеговине, те међународних конвенција које се односе на синдикат и права по основу рада.

(2) У свом раду Синдикат је независан од државних органа, политичких странака и вјерских заједница.

**Члан 5.**

У остваривању својих функција и задатака Синдикат заступа интересе свог чланства и преговара са државним органима и другим организацијама и институцијама ради заштите тих интереса.

**II ЦИЉЕВИ И ЗАДАЦИ**

**Члан 6.**

Синдикат се организује ради заштите радних и социјалних права чланова синдиката а користи се свим видовима легалног дјеловања што подразумијева:

1. утврђивање стратегије дјеловања у односу према послодавцу – Влади и Министарству унутрашњих послова Републике Српске (у даљем тексту: Министарство) и другим републичким органима у вези са унапређењем радно-правног, материјалног и социјалног положаја радника – чланова Синдиката,
2. регулисање специфичних права путем колективног уговора, ангажовање на редовној исплати плата и других личних примања,
3. побољшање услова рада и обезбјеђивање неопходних средстава за рад,
4. иницирање рјешења на законском побољшању и проширењу права из радног односа, заштите на раду и социјалног положаја радника,
5. рјешавање питања обезбјеђења социјалног, материјалног и правног положаја радника за чијим је радом престала потреба,
6. активности на обезбјеђивању адекватнијег положаја дјелатности унутрашњих послова у Републици Српској,
7. организовање свих видова синдикалне борбе укључујући и штрајк радника дјелатности у циљу заштите чланства,
8. борбу против свих облика дискриминације,
9. пружање правне помоћи и заштите права радника утврђена законима, колективним уговорима, актима послодавца и међународним конвенцијама,
10. остваривање синдикалне солидарности,
11. обезбјеђивање синдикалног информисања и информисања јавности,
12. синдикално оспособљавање чланства и синдикалних кадрова,
13. обезбјеђивање услова, облика и садржине међународне синдикалне сарадње,
14. подстицање и остваривање културног развоја чланства.
15. обезбјеђење других интереса исказаних кроз Програмске циљеве Синдиката,

**Члан 7.**

Ради остваривања циљева и задатака у Синдикату се користе сви облици активности и синдикалне борбе, а нарочито:

1. истицање захтјева битним за интересе радника према послодавцу, министру и Влади Републике Српске, Народној скупштини Републике Српске, Предсједнику Републике Српске и другим институцијама система власти,
2. упозорења надлежним органима на оправдане захтјеве радника,
3. преговарање са социјалним партнерима у циљу остваривања и побољшања права радника,
4. усаглашавање и договарање, закључивање и праћење примјене одредаба колективног уговора,
5. бојкот одлука и акција које су у супротности са радничким интересима,
6. јавни протести, притисци и штрајк.

**Члан 8.**

Обавеза органа Синдиката је да у току изграђивања ставова и доношења закључака води рачуна о интересима, економском и социјалном положају чланства и да их обавјештава о заузетим ставовима, закључцима, одукама и њиховој реализацији.

**III ПРАВА И ДУЖНОСТИ ЧЛАНА И ПРЕСТАНАК ЧЛАНСТВА**

**Члан 9.**

1. Чланство у Синдикату је добровољно, а чланом Синдиката се постаје личним потписивањем приступнице за члана која се доставља повјеренику синдикалне подружнице.
2. Права и дужности свих чланова Синдиката су иста, а одговорности и дужности сразмјерне функцији које обављају.
3. Члану Синдиката издаје се чланска карта.
4. Изглед, облик и садржај чланске карте утврђује Републички одбор Синдиката.

**Члан 10.**

***Основна права члана синдиката су:***

1. давање иницијатива за побољшање радног и социјалног законодавства,
2. остваривање права која су прописана законима и колективним уговором,
3. бесплатна правна помоћ у остваривању права из рада и по основу рада,
4. правана помоћ и заштита од стране Синдиката у дисциплинским и другим поступцима унутар Министарства и пред судским и другим органима, у капацитету са којима Синдикат располаже.
5. учешће у штрајку и другим видовима синдикалног дјеловања и борбе,
6. да бира и буде биран,
7. да буде информисан о значајним активностима које се воде у Синдикату.
8. образовање и оспособљавање за синдикалну активност,
9. материјална помоћ у границама могућности у случају тешке материјалне ситуације ( несреће на послу, теже болести и смрти и др.),
10. коришћење одмаралишта за одмор, опоравак и рекреацију под повољнијим условима,

**Члан 11.**

***Дужности члана синдиката су:***

1. да се придржава Статута Синдиката и програма рада, закључака и смјерница органа Синдиката и осталих синдикалних аката,
2. да учествује у свим активностима и борби које организује Синдикат,
3. да савјесно и одговорно учествује у раду синдикалних органа чији је члан,
4. да проводи одлуке и друге акте органа Синдиката,
5. да редовно плаћа чланарину.
6. да учествује у акцијама које организује Синдикат,
7. да чува углед синдиката,
8. да јача и чува јединство Синдиката.

**Члан 12.**

Чланство у Синдикату престаје у случају смрти, иступањем и искључивањем, те престанком рада у Министарству, по било ком основу, изузев услучају избора на функцију у Синдикату.

**Члан 13.**

1. Захтјев за иступање из чланства подноси се лично потписом изјаве о

иступању из чланства Регионалном повјеренику.

1. Регионални повјереник је након пријема исте обавезан обавит разговор

са чланом синдиката и повјереником синдикалне подружнице о разлозима иступања из синдиката, након чега доноси посебну одлуку.

1. Уколико не буде донесена посебна одлука о иступању сматра се да својство члана

престаје протоком рока од једног мјесеца од дана подношења захтјева из става 1. овог члана.

1. Престанком својства члана престају сва права, повластице и обавезе члана утврђене овим Статутом.

**Члан 14.**

***Члан се искључује из Синдиката због:***

1. теже повреде одредаба Статута и Програма рада, а којим се наноси штета Синдикату,
2. дјеловања супротног основним циљевима и програмским задацима,
3. непоштивања и неизвршавања одлука органа Синдиката,
4. неплаћања чланарине три мјесеца узастопно,
5. учествовања и активности на разбијању Синдиката и дјеловања са страначких позиција,
6. неучествовања у активностима и манифестацијама које организује Синдикат,
7. учлањења у други синдикат.

**Члан 15.**

1. Одлуку о искључењу из чланства доноси Регионално повјереништво синдикалне

организације а на образложену инцијативу синдикалне подружнице којој члан припада.

(2) Против одлуке из става 1. овог члана може се изјавити жалба Републичком одбору у року од 15 дана од дана пријема одлуке.

(3) Орган из става 2. овог члана дужан је да о жалби одлучи без одлагања, а најкасније у року од 30 дана од дана пријема жалбе.

 (4) Даном коначности одлуке о искључивању, члану престају сва права и обавезе утврђене овим Статутом.

**Члан 16.**

 (1) Члан Синдиката, којем је престало чланство по било ком основу има могућност да се поново учлани у Синдикат, на начин да поднесе писани захтјев за учлањење, који доставља повјеренику синдикалне подружнице.

 (2) О поновном учлањењу у Синдикат одлучује Регионално повјереништво у року од 60 дана од дана подношења захтјева.

 (3) Лице којем је одбијен захтјев за поновно учлањење у Синдикат има право жалбе Републичком одбору Синдиката.

 (4) Лица која се по први пут учлањују у Синдикат, као и лица која се поново учлањују у Синдикат не могу бити предлагана и бирана у колективне и инокосне органе на свим нивоима синдикалног организовања у року од шест мјесеци од дана учлањења.

**Члан 17.**

1. Члан остварује своја права и извршава дужности у синдикалним подружницама

и синдикалним организацијама, органима Синдиката, синдикалним канцеларијама и регионалним синдикалним центрима и Савезу синдиката Републике Српске.

1. Члан може остваривати права и извршавати дужности и у другим облицима

синдикалног организовања у којима је Синдикат члан.

**IV СИНДИКАЛНА ПОДРУЖНИЦА И СИНДИКАЛНА ОРГАНИЗАЦИЈА**

**Члан 18.**

(1) Основни облик синдикалног организовања је синдикална подружница.

(2) Синдикалном подружницом руководи повјереник изабран од чланства синдикалне подружнице.

 (3) Чланство синдикалне подружнице води активности на реализацији основних права и дужности из члана 10. и 11. овог Статута.

(4) Повјереник који руководи радом подружнице обавезан је да о иницијативама захтјевима и приједлозима чланства информише Регионално повјереништво, органе Синдиката и предсједника.

(5) Повјереник је дужан да о свим одлукама, задацима и активностима виших органа Синдиката редовно информише чланство подружнице, на састанцима подружнице када се за то укаже потреба, а најмање једном тромјесечно.

(6) Повјереник синдикалне подружнице је посебно обавезан да континуирано ради на учлањењу и омасовљењу Синдиката.

(7) Чланство Синдикалне подружнице једном годишње разматра Извјештај о раду, Извјештај о материјално-финансијском пословању Синдикалне организације за претходну годину, Програм рада за наредну годину, те Извјештај о контроли законитости материјално-финансијског пословања.

(8) Повјереник синдикалне подружнице који по оцијени чланства, не испуњава обавезе и дужности може бити опозван.

**Члан 19.**

(1) Више синдикалних подружница у оквиру једне организационе јединице Министарства чини синдикалну организацију.

(2)Синдикат је организован у 11 синдикалних организација које имају статус

правног лица и то:

1. десет синдикалних организација у Полицијским управама Бања Лука, Бијељина, Добој, Зворник, Источно Сарајево, Приједор, Требиње, Градишка, Мркоњић Град и Фоча, и
2. синдикалној организацији МУП-а у сједишту

 (3) Радом синдикалне организације руководи Регионално повјереништво чији се чланови бирају из реда изабраних повјереника у синдикалним подружницама.

 (4) Одлуку о броју и начину избора Регионалног повјереништва доноси Републички одбор Синдиката.

**Члан 20.**

(1) Начин организовања, рада и дјеловања ближе уређују синдикалне организације својом Одлуком о формирању коју, након расправе у синдикалним подружницама доноси Регионално повјереништво синдикалне организације.

 (2) Сагласност на одлуку о формирању, организовању и дјеловању синдикалне организације даје Републички одбор Синдиката.

**Члан 21.**

Органи синдикалне организације су Скупштина, Регионално повјереништво и Надзорни одбор.

**Члан 22.**

 (1) Скупштину синдикалне организације чине изабрани повјереници из синдикалних подружница.

 (2) Скупштина синдикалне организације сазива се најмање један пут годишње.

 (3) Скупштина синдикалне организације:

1. разматра и усваја Извјештај о раду Синдикалне организације за

претходну годину, Извјештај о материјално-финансијском пословању Синдикалне организације за претходну годину, Извјештај Надзорног одбора о контроли законитости финансијског пословања Синдикалне организације за претходну годину и Програм рада за наредну годину.

1. из реда својих чланова сваке четири године бира Регионално

повјереништво, Регионалног повјереника и замјеника Регионалног повјереника.

1. из реда чланова Синдиката сваке четири године бира Надзорни одбор.
2. из реда својих чланова сваке четири године бира делегате за Скупштину

Синдиката,

1. предлаже могуће кандидате за чланове органа и носиоце

најодговорнијих функција у Синдикату, као и у другим синдикалним асоцијацијама у којима је Синдикат члан.

**Члан 23.**

 Регионално повјереништво синдикалне организације:

1. разматра и усваја Приједлог Извјештаја о раду Синдикалне организације за претходну годину,
2. разматра и усваја Приједлог Извјештаја о материјално-финансијском пословању синдикалне организације, за претходну годину,
3. Разматра Извјештај о контроли законитости материјално-финансијског пословања.
4. разматра и усваја Приједлог Програма рада за наредну годину,
5. утврђује правила кориштења средстава синдикалне организације и доноси одлуку о њиховом кориштењу,
6. разматра захтјеве чланова синдикалне организације у вези са заштитом њихових права и предузима мјере заштите права чланова Синдиката,
7. редовно информише органе Синдиката о иницијативама, захтјевима и приједлозима чланства, те преноси повратно ставове, одлуке и задатке органа Синдиката,
8. доноси одлуке о формирању и реорганизацији синдикалних подружница,
9. врши и друге функције у складу са својим програмом и одлукама органа Синдиката,

**Члан 24.**

1. Радом Регионалног повјереништва руководи Регионални повјереник.
2. Регионални повјереник има замјеника.
3. Регионални повјереник се бира из реда чланова Регионалног повјереништва синдикалне организације и уједно је члан Републичког одбора испред те Синдикалне организације“.
4. По истом принципу бира се и замјеник Регионалног повјереника који је и замјенски члан Републичког одбора испред те синдикалне организације, са правом гласа и одлучивања.
5. Након избора Регионалног повјереника, синдикална подружница из које долази Регионални повјереник може да бира новог повјереника синдикалне подружнице. У том случају право гласа у Скупштини синдикалне организације задржава Регионални повјереник.
6. Регионални повјереник ужива имунитет, а за свој рад је одговоран Скупштини Синдикалне организације, Републичком одбору и предсједнику Синдиката.
7. Обавезе Регионалног повјереника су да:
8. руководи радом синдикалне организације и потписује њене акте.
9. доследно проводи одлуке органа Синдиката,
10. информише чланове о свим активностима Републичког одбора Синдиката
11. у координацији са Регионалним повјереништвом усмјеравају рад сидникалних подружница,
12. пружа потребну помоћ члановима синдиката и обезбјеђује заштиту права радника,
13. обезбјеђује остваривање права чланова у складу са одлукама Синдиката,
14. пријављује кршење права радника надлежним органима и органима Синдиката,
15. све иницијативе, приједлоге и захтјеве чланства утврђене у синдикалним подружницама и синдикалним организацијама доставе Републичком одбору.
16. уручује и повлачи чланске карте,
17. води евиденцију чланства,
18. стара се о уплати чланарине и учлањењу у Синдикат,
19. сарађује са другим синдикалним асоцијацијама у којима је Синдикат члан,
20. обезбјеђује материјалу помоћ у складу са одлуком Регионалног повјереништва и могућностима синдикалне организације.

**Члан 25.**

1. Надзорни одбор броји 3 члана.
2. Задаци Надзорног одбора су:
3. врши контролу законитости материјално-финансијског пословања синдикалне организације,
4. једном годишње на сједнициСкупштине Синдикалне организације подноси писани извјештај о контроли финансијског пословања,
5. бира предсједника Надзорног одбора.
6. За свој рад Надзорни одбор је одговоран Скупштини синдикалне

организације.

**V ОРГАНИ СИНДИКАТА И НАЧИН ЊИХОВОГ РАДА**

**Члан 26.**

***Органи Синдиката су:***

1. Скупштина Синдиката,
2. Републички одбор,
3. Надзорни одбор,
4. Статутарна комисија.

**Члан 27.**

 **Скупштина**

1. Скупштина је највиши орган Синдиката и по правилу се сазива најмање једном у

току четири године.

1. Скупштину чине чланови Републичког одбора, Надзорног одбора, Статутарне

комисије и делегати синдикалних организација који се бирају према утврђеним критеријима Републичког одбора.

1. Број и састав Скупштине Синдиката утврђује Републички одбор посебном одлуком.
2. Одлуку о одржавању Скупштине доноси Републички одбор најкасније мјесец дана

прије одржавања Скупштине.

1. Рад Скупштине је пуноважан ако је присутно више од половине делегата, а одлуке

се доносе ако се за њих изјасни надполовична већина присутних делегата.

**Члан 28.**

(1) Иницијативу за сазивање Ванредне скупштине може дати Републички одбор, а на захтјев и приједлог 2/3 синдикалних организација базираних на захтјеву двотрећинске већине чланства тих организација.

(2) Предлагач Ванредне скупштине обавезан је образложити потребу одржавања Ванредне скупштине и предложити дневни ред, а припрему Ванредне Скупштине врши Републички одбор,

(3) Сазивање Ванредне Скупштине врши се најкасније петнаест дана прије рока предвиђеног за њено одржавање.

(4) Чланови – учесници Ванредне скупштине су по правилу чланови који су учествовали у раду претходне Скупштине.

(5) Ако Републички одбор оцјени да не постоје разлози за сазивање Ванредне скупштине дужан је да организује јавну расправу по том питању међу чланством предлагача.

**Члан 29.**

 (1) Скупштина усваја:

1. Пословник о раду Скупштине,
2. Статут,
3. Извјештај о раду Синдиката за протекли мандатни период,
4. Извјештај Надзорног одбора за протекли мандатни период,
5. Извјештај Статутарне комисије за протекли мандатни период,
6. Програм Синдиката за наредни мандатни период,
7. Одлуку о сједишту Синдиката

(2) Скупштина бира:

1. Предсједника Синдиката који је по функцији предсједник Републичког одбора,
2. чланове Републичког одбора.
3. Предсједника и чланове Статутарне комисије,
4. Предсједника и чланове Надзорног одбора,
5. Делегате за Конгрес Савеза синдиката РС.

 **Републички одбор**

**Члан 30.**

(1) Републички одбор је највиши орган Синдиката између двије Скупштине.

(2**)** Републички одбор броји 13 чланова, и то по један члан испред сваке синдикалне организације, те предсједник и секретар Синдиката по функцији.

**Члан 31.**

У складу са Статутом и Програмом рада Републички одбор:

1. покреће иницијативу за доношење и закључивање Посебног колективног

уговора,

1. даје примједбе, сугестије и мишљења на приједлоге Закона о полицији и

унутрашњим пословима, Закона о државним службеницима, Закона о платама и другим законима из радно – правне области, те другим докуменатима којима се регулише социјално-економски положај радника,

1. покреће иницијативу и даје мишљење за доношење правилника и других аката

који се тичу плата радника и других личних примања и правилника и аката који регулишу набавку униформе и других заштитних средстава за рад, те материјално-техничку опремљеност потребну за несметан рад и дјелатност,

1. покреће иницијативе, даје примједбе, мишљења и сугестије на правилнике од

статусне важности за раднике, а посебно о вишку запослених, дисциплинском поступку, чиновима и др.

1. заступа интересе радника пред органимаМинистарства, Владом и другим

органима,

1. доноси одлуке о организовању штрајка радника и другим облицима

синдикалне борбе и врши функцију Штрајкачког одбора у случају штрајка у грани,

1. врши измјене и допуне Статута Синдиката, и других аката између двије

Скупштине,

1. утврђује коначну листу за избор чланова органа и носиоце функција у

Синдикату, као и за друге синдикалне асоцијације у којима је Синдикат члан.

1. према потреби, између двије Скупштине, врши кооптирање чланова

Републичког одбора до 1/3 од укупног броја чланова,

1. врши избор секретара Синдиката,
2. предлаже чланове за Генерално вијеће СС РС
3. припрема одржавање Скупштине и с тим у вези доноси неопходне одлуке и

утврђује акта и документе,

1. доноси Одлуку о материјално-финансијским пословању, средствима и њиховој

расподјели

1. доноси Одлуку о формирању фондова у складу са потребама и интересима

чланства.

1. разматра и усваја Извјештај о раду Синдиката за претходну годину и Извјештај о

материјално – финансијском пословању Синдиката за претходну годину,

1. разматра и усваја план материјално-финансијског пословања за наредну

годину,

1. разматра и усваја Програм рада за наредну годину
2. доноси Пословник о раду,
3. врши разрјешавање и именовање Регионалног повјереништва и Регионалног

повјереника у случајевима када синдикална организација остане без руководства и у случајевима када се програмске активности неблаговремено и недовољно спроводе, опструишу или су погрешне и супротне Статуту до избора новог руководства,

1. ангажује се на информисању синдикалних организација и шире јавности о свом

раду и активностима Синдиката,

1. припрема и организује разне облике синдикалне едукације за чланство,
2. по потреби именује радне групе и комисије за израду докумената,
3. доноси одлуку о изгледу грба Синдиката,
4. даје признања и награде појединцима и организацијама и покреће приједлоге

за додјелу других друштвених признања,

1. врши и друге послове у циљу реализације програмских циљева Синдиката.

**Члан 32.**

 Радом Републичког одбора руководи предсједник Синдиката.

**Члан 33.**

**Надзорни одбор**

(1) Надзорни одбор броји три члана.

(2) Задаци Надзорног одбора су да:

1. доноси Пословник о раду Одбора,
2. надзире законитост материјално-финансијског пословања Синдиката,
3. најмање јадан пут годишње упознаје Републички одбор о извршеном прегледу материјално-финансијског пословања Синдиката за претходну годину и предложеним мјерама.,
4. подноси извјештај о свом раду Скупштини,

 (3) За свој рад Надзорни одбор је одговоран Скупштини Синдиката.

**Статутарна комисија**

**Члан 34.**

 (1) Статутарна комисија броји три члана.

 (2) Задаци Статутарне комисије су да:

1. доноси Пословник о раду Комисије,
2. тумачи одредбе Статута Синдиката,
3. утврђује усклађеност аката и других одлука Синдиката са Статутом,
4. прати примјену Статута и предлаже његову измјену и допуну,
5. утврђује потребу за усклађивањем Статута са статутима асоцијација у којима је Синдикат добровољно удружен,

 (3) За свој рад Статутарна комисија је одговорна Скупштини Синдиката.

**VI НОСИОЦИ ФУНКЦИЈА**

 **Предсједник**

**Члан 35.**

 (1) Предсједник Синдиката је изборно лице, функцију обавља професионално и извршава сљедеће задатке:

1. представља Синдикат пред другим органима, организацијама и трећим лицима,
2. потписује Посебни колективни уговор,
3. заступа Синдикат у правном промету,
4. потписује акта која доноси Републички одбор,
5. сазива сједнице Републичког одбора и предсједава им,
6. сарађује са ресорним министарством, Владом Републике Српске, другим

министарствима, Савезом синдиката Републике Српске и синдикатима у Републици Српској и БиХ, синдикатима других држава, те удружењима и другим институцијама,

1. овлашћује поједине чланове Републичког одбора да обаве одређене

послове из његове надлежности,

1. обавља послове инокосног органа, регулисане позитивним прописима РС,
2. обуставља од извршења нестатутарне одлуке органа Синдиката,

Регионалних повјереништава и појединаца и о том обавјештава Статутарну комисију која је обавезна о томе донијети свој став,

1. координира рад Регионалних повјереника и повјереника из подружница и

помаже им у раду,

1. ради и на другим пословима који се намету као актуелни у Синдикату, и

пословима регулисаним у актима Савеза синдиката РС.

(2) Предсједник одговара за функционисање Синдиката, извршавање програмских циљева и задатака, те одлука Скупштине и Републичког одбора.

(3) У случајевима спријечености предсједника, у правилу га замјењује секретар или члан Републичког одбора, кога овласти предсједник.

(4) За свој рад предсједник је одговоран Скупштини Синдиката.

**Секретар синдиката**

**Члан 36.**

(1) Синдикат има секретара.

 (2) Секретар Синдиката је изборно лице, функцију обавља професионално и извршава сљедеће задатке:

1. припрема сједнице и проводи одлуке Републичког одбора и других органа

Синдиката,

1. усклађује и врши координацију рада органа Синдиката и других стручних тијела,
2. обавља и друге послове из надлежности Републичког одбора,
3. за свој рад одговоран је Републичком одбору и предсједнику.

**VII КАДРОВИ И ЊИХОВ ИЗБОР**

**Члан 37.**

1. Избори у Синдикату почивају на принципима демократских и слободних

избора, те избора способних и синдикално успјешних кадрова.

1. Кандидовање и предлагање носиоца функција је јавно, а избор се врши

тајним гласањем, изузев у случају када се предлаже један кандидат.

1. Избор органа се врши јавно.
2. Приједлог кандидата у више органе и за носиоце функција дају синдикалне

подружнице, синдикалне организације и органи Синдиката.

1. Мандат органа и носиоца функција траје четири године и исти могу бити

поново бирани, на основу оцјене о њиховом раду.

1. Сви носиоци функција подлијежу одговорности органима Синдиката путем

опозива, разрјешењем са функције и подношењем оставке.

**Члан 38.**

1. Приједлог за опозив са функције у Синдикату може дати најмање 2/3

синдикалних организација.

1. Приједлог за опозив регионалног повјереника може дати Републички одбор,

предсједник и најмање 2/3 синдикалних подружница,

1. Приједлог за опозив повјереника може дати Републички одбор, предсједник

и најмање 2/3 чланства подружнице.

1. Опозив се врши у случајевима:
2. дјеловања супротном Статуту и Програму Синдиката,
3. непоштовања и неизвршавања одлука органа,
4. учествовања у активностима на разбијању Синдиката.
5. дјеловања са страначких позиција,
6. Опозив врши орган који је бирао, односно чланство у случају повјереника

синдикалне подружнице.

1. Одлука о опозиву сматра се донесеном ако се за опозив изјасни

надполовична већина чланова органа, односно надполовична већина синдикалне подружнице.

**Члан 39.**

(1) Разрјешење са функције врши се у случајевима:

1. неспособности обављања функције,
2. немогућности обављања функције због болести, одласка на другу функцију и сл.

(2) Одлуку о разрјешењу и именовању вршиоца дужности доноси надлежни орган. Вршилац дужности именује се из састава чланова органа и у року од 60 дана спроводи поступак избора.

**Члан 40.**

(1) Носиоци функција и чланови органа у Синдикату могу поднијети оставку.

(2) Оставка се подноси одговарајућем органу, након чега се из реда органа именује вршилац дужности, а потом се спроводи поступак као у претходном ставу.

**Члан 41.**

(1) Изборне функције у Синдикату су: повјереник синдикалне подружнице, Регионални повјереник синдикалне организације, замјеник Регионалног повјереника, предсједник Синдиката и секретар Синдиката.

(2) Избори у Синдикату обављају се сваке четири године, на основу одлуке Републичког одбора.

**Члан 42.**

1. Чланови органа Синдиката за свој рад одговорни су чланству и органима

који су их бирали.

(2) Ставови, одлуке и закључци синдикалне подружнице, синдикалне организације и органа Синдиката доносе се надполовичном већином гласова присутних чланова, а спроводе се јединствено и обавезно.

(3) Синдикална подружница, синдикална организација и органи Синдиката пуноважно раде када сједници присуствује надполовична већина чланова, а одлуке доноси када је за исте гласала надполовична већина присутних.

**Члан 43.**

Мандат предсједника и чланова органа Синдиката траје четири године и исти могу бити поново бирани на функцију и у органе, након истека мандата, а на основу оцјене о њиховом раду.

**Члан 44.**

(1) У оквиру Синдиката дјелује Актив младих и Актив жена, који се брину о посебним правима и интересима младих и жена чланова/ца Синдиката.

(2) Представници актива из претходног става ће бити редовно позивани на сједнице Републичког одбора.

**VIII ПРИХОДИ И ИМОВИНА**

**Члан 45.**

1. Извори прихода Синдиката су синдикална чланарина, приходи од имовине и

пословања, донације, поклони и сл.

1. Синдикална чланарина је основни извор прихода
2. Синдикалну чланарину плаћа члан Синдиката у скалду са Одлуком

Републичког одбора о чланарини и њеној расподјели и упалћује се на рачун Синдиката.

1. Одлуком Републичког одбора утврђује се висина и извор средстава за

формиране фондове.

**Члан 46.**

1. Синдикалну имовину чини непокретна и покретна имовина, имовинска права и

чланске карте.

1. Синдикат парципира у дијелу имовине Савеза синдиката Републике Српске

сразмјерно уложеним материјално-финансијским средствима у исти и по основу континуитета стицања бивше друштвене имовине,

1. Одлуку о сувласничком дијелу имовине доносе консензусом органи Синдиката и Савеза синдиката Републике Српске.
2. У случају немогућности постизања консензуса одлука се доноси у арбитражном

поступку.

1. У случају спора око коришћења и власништва непокретне имовине може се

покренути судски спор код надлежног суда.

**Члан 47.**

Ближе одредбе о приходу и имовини регулисаће се актом надлежног органа Синдиката.

**IX ПОСЕБНЕ ОДРЕДБЕ**

 **Члан 48.**

Синдикат може иступити из Савеза синдикат Републике Српске кад за то наступе разлози који се састоје у следећем:

1. неостваривање интереса због чега је дошло до удруживања,
2. неслагање са концепцијом организовања и функционисања Савеза,
3. дјеловање Савеза на штету Синдиката,
4. пормећених односа у Савезу који се не могу превазићи,
5. и други разлози који су допринјели да Синдикат не може оставривати, штитити и унапређивати интересе својих чланова.

**Члан 49.**

У случају превазиђених проблема надлежни орган Синдиката може донијети Одлуку о поновном приступању у чланство Савеза синдиката Републике Српске.

**X ПОДРУЧЈЕ ДЈЕЛОВАЊА, СЈЕДИШТЕ И СТАТУС**

**Члан 50.**

Синдикат дјелује јединствено на подручју Републике Српске и у оквиру Савеза синдиката Републике Српске.

**Члан 51.**

Сједиште Синдиката је у Бањој Луци, Српска 32.

**Члан 52.**

Синдикат има статус правног лица.

**XI ПЕЧАТ, ШТАМБИЉ ГРБ И ЗАСТВА**

**Члан 53.**

(1) Синдикат има свој печат у облику круга, пречника 3 цм, на којем је исписан текст:

**САВЕЗ СИНДИКАТ РЕПУБЛИКЕ СРПСКЕ**

**СИНДИКАТ РАДНИКА УНУТРАШЊИХ ПОСЛОВА**

**РЕПУБЛИЧКИ ОДБОР**

**БАЊА ЛУКА**

(2) Штамбиљ Синдиката је у облику правоугаоника, димензија 5 х2,5 цм на којем пише:

**САВЕЗ СИНДИКАТА РЕПУБЛИКЕ СРПСКЕ**

**СИНДИКАТ РАДНИКА УНУТРАШЊИХ ПОСЛОВА**

**РЕПУБЛИЧКИ ОДБОР**

**БРОЈ: \_\_\_\_\_\_\_\_\_\_\_\_**

**ДАТУМ: \_\_\_\_\_\_\_\_\_\_**

**Члан 54.**

1. Синдикат има свој грб и заставу.
2. Изглед грба и заставе је утврђен Одлуком Републичког одбора Синдиката.

**XII МАТЕРИЈАЛНА ОСНОВА ЗА РАД**

**Члан 55.**

(1) Услове за рад Сидиката обезбјеђује послодавац.

(2)Просторне, финансијске и друге материјалне претпоставке за рад органа, предсједника и секретара Синдиката обезбјеђују послодавац, Синдикат и Савез синдиката Републике Српске.

(3) Материјално-финансијско пословање Синдиката утврђује се посебном одлуком Републичког одбора.

(4) Средства Синдиката воде се на жиро-рачуну Синдиката.

 (5) Налогодавац кориштења средстава Синдиката је предсједник Синдиката.

**XIII ОБАВЉАЊЕ СТРУЧНИХ ПОСЛОВА**

**Члан 56.**

Стручне, финансијске, административно-техничке и друге сличне послове за потребе Синдиката обавља секретар Синдиката, Стручна служба Савеза синдиката РС или треће лице на основу акта надежног органа.

**XIV ПРЕЛАЗНЕ И ЗАВРШНЕ ОДРЕДБЕ**

**Члан 57.**

(1) Статут ступа на снагу даном усвајања на сједници Скупштине Синдиката.

(2) Тумачење овог Статута даје Статутарна комисија Синдиката.

(3) Измјене и допуне овог Статута врше се по поступку за његово доношење.

(4) Измјене и допуне Статута до 1/3 чланова може, изузетно, у току мандата вршити Републички одбор.

(5)Одлуку измјена и допуна Статута доноси Републички одбор на приједлог Статутарне комисије.

**Члан 58.**

1. Синдикат престаје са радом у случајевима утврђеним Законом.
2. Синдикат престаје са радом када одлуку о престанку рада донесе

Скупштина.

**Члан 59.**

Ступањем на снагу овог Статута престаjе да важи Статут Синдиката радника унутрашњих послова Републике Српске број: 01-146/13 од 30.05.2013. године



